《艺兰为王本诚作》
明代·张宁

猗猗谷中兰，言艺君子堂。过门不入室，彼美自芬芳。

弹冠结素履，振策循周行。我心惄如饥，觏止谅已降。

容颜挹清润，言笑闻馨香。同心未卒语，欲去仍徬徨。

眷恋终日夕，宾主已相忘。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。